<classify> WAZIRI wa Mifugo na Uvuvi, Luhaga Mpina ametoa mwezi mmoja kwa wawekezaji walioingia mikataba ya uwekezaji kwenye Hifadhi ya Bahari na Maeneo Tengefu MPRU kulipa deni la Sh milioni 331.2 wanalodaiwa, vinginevyo serikali itavunja mikataba na wahusika wote watakamatwa na kutaifi shwa mali zao ili kufi dia fedha za umma.Mpina ametoa agizo hilo wakati akizungumza katika ziara ya kutembelea Hifadhi ya Bahari na Maeneo Tengefu kwenye Visiwa vya Mbudya na Bongoyo, ambapo ilibainika kuwa baadhi ya wawekezaji waliopewa maeneo kwenye hifadhi hizo, kushindwa kuyaendeleza kwa mujibu wa mikataba sambamba na kushindwa kulipa tozo stahili za serikali zilizowekwa kwa mujibu wa sheria.Amesema Serikali ya Awamu ya Tano haiwezi kukubali kuchezewa na wawekezaji, ambao hawajajipanga na kuchelewesha uendelezaji wa fukwe na maeneo mengine ya urithi wa nchi yetu sambamba na kukwamisha ukusanyaji wa mapato ya serikali.Waziri Mpina alisema Hifadhi ya Bahari na Maeneo Tengefu, ina utajiri na urithi mkubwa wa nchi yetu kwa kuwa na fukwe ndefu na nzuri za kipekee duniani, makaburi yenye historia ya kuvutia, mazalia ya samaki, matumbawe yenye mvuto wa kipekee na ndege wa aina za kipekee ambao hawapatikani maeneo mengine duniani.Alisema pamoja na kuwepo vivutio hivyo vya kipekee, bado kitengo hicho hakijaweza kuvitangaza vivutio hivyo kikamilifu ambapo hadi sasa hakuna mabango kwenye malango ya kuingia nchini ikiwemo viwanja vya ndege, bandarini na mipakani na mikoani, hakuna matangazo kwenye vyombo vya habari hivyo kuchangia wananchi kutofahamu urithi huo na kuwepo kwa idadi ndogo ya watalii wa ndani na nje ya nchi wanaotembelea hifadhi hizo.Hivyo kutokana na hali hiyo, amegiza kuandaliwa mkakati wa kutangaza vivutio hivyo ili viweze kujulikana, idadi ya watalii kuongezeka pamoja na kukuza mapato ya Serikali huku akisisitiza kuwa mkakati huo uwasilishwe wizarani kwake Februari 28, mwaka huu.Alionesha kushangazwa na taasisi hiyo kushindwa kujiendesha na kuendelea kutegemea ruzuku ya serikali, licha ya kuwepo fursa nyingi na vyanzo vingi vya mapato.  <topic>: kitaifa 